2. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 1091 της 12/16 Σεπτ. 1981 (ΦΕΚ Α' 265) Περί καθορισμού της βαθμολογικής και μισθολογικής κλίμακος των Καθηγητών Φυσικής Αγωγής των Ανωτάτων Εκπαιδευτικών Ιδρυμάτων. (Διόρθ. Σφαλμ. ΦΕΚ Α' 299 της 9-10-81) Έχοντες υπ' όψει: 1.Τας διατάξεις των άρθρων: α)31 (παρ. 3 και 4) του Ν.Δ. 3974/59 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων». β)12 (παρ. 2) του Νόμ. 400/1976 «περί Υπουργικού Συμβουλίου και Υπουργείων», εν συνδυασμώ με το άρθρ. 15 (παρ. 2) του Π.Δ. 770/75 «περί διαρθρώσεως του Υπουργείου Προεδρίας Κυβερνήσεως και Οργανισμού Υπηρεσιών τινών αυτού» (ΦΕΚ 248 Α'). γ)20 (παρ. 3) του Π.Δ. 611/1977 «περί κωδικοποιήσεως εις ενιαίον κείμενον υπό τίτλον «Υπαλληλικός Κώδιξ» των ισχυουσών διατάξεων των αναφερομένων εις την κατάστασιν υπαλλήλων του Δημοσίου και των Ν.Π.Δ.Δ.». 2.Την γνώμην: α)Της Συγκλήτου του Πανεπιστημίου Αθηνών (συνεδρία:2.11.76). β)Της Συγκλήτου του Πανεπιστημίου Θεσ/νίκης (συνεδρία:14.9.77). γ)Της Συγκλήτου του Ε.Μ. Πολυτεχνείου (συνεδρία:26.11.76). δ)Της Συγκλήτου του Πανεπιστημίου Πατρών (συνεδρία:9.4.1981). ε)Της Συγκλήτου του Πανεπιστημίου Ιωαννίνων (συνεδρία:8.12.76). ς)Της Συγκλήτου του Πανεπιστημίου Θράκης (συνεδρία:25.4.79). ζ)Της Συγκλήτου της ΑΣΟΕΕ Αθηνών (συνεδρία:10.3.77 και 5.12.78). η)Της Συγκλήτου της ΠΑΣΠΕ (συνεδρία:24.9.1976). θ)Της συνελεύσεως των Καθηγητών της Α.Γ.Σ. Αθηνών (συνεδρία:7.2.79). ι)Της Συνελεύσεως των Καθηγητών της Σ.Β.Σ.Π. (συνεδρία:7.5.76 και 1.10.76) και ια)Της Συνελεύσεως των Καθηγητών της ΑΒΣΘ (συνεδρία:26.1.77). 3.Την υπ' αριθ. 928/1981 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, αποφασίζομεν: Διάρθρωσις θέσεων Άρθρ.1.-Αι παρ' εκάστω Ανωτάτω Εκπαιδευτικώ Ιδρύματι, υφιστάμεναι θέσεις Καθηγητών Φυσικής Αγωγής κατατάσσονται εις κλάδους Καθηγητών Φυσικής Αγωγής και διαρθρούνται κατά βαθμούς και μισθολογικά κλιμάκια, συμφώνως προς τας διατάξεις των άρθρ. 33 και 49 (παρ. 1-3) του Νόμ. 309/1976, 2 (παρ. 2) του Ν.Δ. 3972/1959, και 11 (παρ. 3 του Νόμ. 817/1978, ως ακολούθως: α)Πανεπιστήμιον Αθηνών: Μία θέσις Γενικού Επιθεωρητού επί μισθολογικώ κλιμακίω 10ω. 7 θέσεις Πρωτοβαθμίου Καθηγητού έως και Λυκειάρχου, επί μισθολογικοίς κλιμακίοις 6ω-9ω. β)Πανεπιστήμιον Θεσσαλονίκης: Μία θέσις Γενικού Επιθεωρητού επί μισθολογικώ κλιμακίω 10ω. 3 θέσεις Πρωτοβαθμίου Καθηγητού έως και Λυκειάρχου, επί μισθολογικοίς κλιμακίοις 6ω-9ω. γ)Εθνικόν Μετσόβιον Πολυτεχνείον: Μία θέσις Γενικού Επιθεωρητού επί μισθολογικώ κλιμακίω 10ω. 2 θέσεις Πρωτοβαθμίου Καθηγητού έως Λυκειάρχου, επί μισθολογικοίς κλιμακίοις 6ω-9ω. δ)Πανεπιστήμιον Πατρών: Μία θέσις Γενικού Επιθεωρητού επί μισθολογικώ κλιμακίω 10ω. 2 θέσεις Πρωτοβαθμίου Καθηγητού έως και Λυκειάρχου, επί μισθολογικοίς κλιμακίοις 6ω-9ω. ε)Πανεπιστήμιον Ιωαννίνων: Μία θέσις Γενικού Επιθεωρητού επί μισθολογικώ κλιμακίω 10ω. 3 θέσεις Πρωτοβαθμίου Καθηγητού έως και Λυκειάρχου, επί μισθολογικοίς κλιμακίοις 6ω-9ω. ς)Πανεπιστήμιον Θράκης: Μία θέσις Γενικού Επιθεωρητού επί μισθολογικώ κλιμακίω 10ω. 3 θέσεις Πρωτοβαθμίου Καθηγητού έως και Λυκειάρχου, επί μισθολογικοίς κλιμακίοις 6ω-9ω. ζ)Ανωτάτη Σχολή Οικονομικών και Εμπορικών Επιστημών: Μία θέσις Γενικού Επιθεωρητού επί μισθολογικώ κλιμακίω 10ω. 2 θέσεις Πρωτοβαθμίου Καθηγητού έως και Λυκειάρχου, επί μισθολογικοίς κλιμακίοις 6ω-9ω. η)Πάντειος Ανωτάτη Σχολή Πολιτικών Επιστημών: Μία θέσις πρωτοβαθμίου Καθηγητού έως και Λυκειάρχου, επί μισθολογικοίς κλιμακίοις 6ω-9ω. θ)Ανωτάτη Γεωπονική Σχολή Αθηνών: Μία θέσις πρωτοβαθμίου καθηγητού έως και Λυκειάρχου και επί μισθολογικοίς κλιμακίοις 6ω έως 9ω. ι)Ανωτάτη Βιομηχανική Σχολή Θεσσαλονίκης: Μία θέσις πρωτοβαθμίου Καθηγητού, έως και Λυκειάρχου επί μισθολογικοίς κλιμακίοις 6ω-9ω. ια)Ανωτάτη Βιομηχανική Σχολή Πειραιώς: 2 θέσεις πρωτοβαθμίου Καθηγητού έως και Λυκειάρχου, επί μισθολογικοίς κλιμακίοις 6ω-9ω. (Αντί για τη σελ. 64,01(α) Σελ. 64,01(β) Τεύχος 1099-Σελ. 97 Σωματική Αγωγή 31.Α.η.2 Προσόντα διορισμού-όριον ηλικίας Άρθρ.2.-1.Ως ειδικά τυπικά προσόντα διορισμού εις τον εισαγωγικόν βαθμόν (μισθολογικόν κλιμάκιον 6ον) των ανωτέρω θέσεων ορίζονται:πτυχίον της Εθνικής Ακαδημίας Σωματικής Αγωγής ή ισότιμον πτυχίον ομοταγούς Σχολής της Αλλοδαπής, πτυχίον μιας των γλωσσών Αγγλικής, ή Γερμανικής ή Γαλλικής και ενδεκαετής τουλάχιστον Δημοσία Εκπαιδευτική Υπηρεσία. 2.Ανώτατον όριον ηλικίας διορισμού ορίζεται το 50όν έτος. Κατάταξις υπηρετούντων Άρθρ.4.-1.Οι κατά την δημοσίευσιν του παρόντος Π.Δ/τος οργανικώς ανήκοντες εις έκαστον των προβλεπομένων εν άρθρ. 1 Ανωτάτων Εκπαιδευτικών Ιδρυμάτων κατατάσσονται δια πράξεως του οικείου Πρυτάνεως, μετά σύμφωνον γνώμην του Υπηρεσιακού Συμβουλίου εις βαθμόν και μισθολογικόν κλιμάκιον αντίστοιχον προς τον αριθμητικόν βαθμόν του Υπαλληλικού κώδικος, τον οποίον κατέχουν συμφώνως προς τας διατάξεις της παρ. 2 του άρθρ. 49 του Νόμ. 309/1976. 2.Δια τους τυχόν κατά την δημοσίευσιν του παρόντος υπηρετούντας εις θέσεις αριθμητικών βαθμών του Υπαλληλικού κώδικος κατωτέρας του εισαγωγικού ή ανωτέρας του καταληκτικού των υπό του παρόντος, Δ/τος προβλεπομένων θέσεων, διατηρούνται ισάριθμοι ομοιόβαθμοι προσωριναί θέσεις. Ούτοι κατατάσσονται εις τας προσωρινάς ταύτας θέσεις κατά την διαδικασίαν της προηγουμένης παραγράφου και εξελίσσονται κατά τας διατάξεις της προϊσχυούσης νομοθεσίας μέχρις ότου καταστή δυνατή η κατάταξις αυτών κατά την αυτήν ως άνω διαδικασίαν εις θέσεις αντιστοίχων βαθμών ή μέχρι της αποχωρήσεώς των εκ της υπηρεσίας. Ειδικώς οι κατέχοντες βαθμόν Γενικού Επιθεωρητού, κατά την έννοιαν του Ν.Δ. 3379/1955 κατατάσσονται εις τον βαθμόν του Γενικού Επιθεωρητού επί μισθολογικώ κλιμακίω 10ω κατά το άρθρ. 73 του Νόμ. 309/1976. 3.Εφ' όσον υπηρετούν υπάλληλοι εις τας προσωρινάς κατά τα ανωτέρω θέσεις δεν επιτρέπεται η πλήρωσις ισαρίθμων εκ των συνιστωμένων δια του παρόντος θέσεων, εισαγωγικού μεν βαθμού, εφ' όσον ούτοι κατέχουν θέσεις κατωτέρας αυτού, καταληκτικού δε βαθμού, εφ' όσον οι υπηρετούντες κατέχουν θέσεις ανωτέρας αυτού. 4.Ο εις τον αριθμητικόν βαθμόν του Υπαλληλικού Κώδικος ή τον βαθμόν του Ν.Δ. 3379/55 χρόνος υπηρεσίας, λογίζεται διανυθείς εις πάσαν περίπτωσιν, εις το μισθολογικόν κλιμάκιον, εις ο η κατάταξις. Σελ. 64,02(β) Τεύχος 1099-Σελ. 98 